
ДО ОБЩИНСКИ СЪВЕТ

ПОМОРИЕ
Д О К Л А Д Н А    З А П И С К А

от Иван Атанасов Алексиев – кмет на Община Поморие

ОТНОСНО: Допълнение към програмата за управление и разпореждане с имоти, собственост на Община Поморие за 2024 г.
УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

В администрацията на Община Поморие е постъпило заявление с вх. рег. №94-В-3012-1/17.07.2024г. от доцент д-р Вера Карамфилова Д М, ендокринолог, УМБАЛ „Александровска“, гр. София с искане за предоставяне под наем на медицински кабинет в МБАЛ – Поморие за осъществяване на консултативни прегледи. 
След направена справка от администрацията на Община Поморие се установи, че в сградата на МБАЛ-Поморие има два свободни кабинета, които могат да удовлетворят искането на д-р Карамфилова.

Осигуряването на работен кабинет на специалист с тази специалност в МБАЛ-Поморие ще доведе до подобряване качеството на медицинските услуги, както за жителите на община Поморие, така и на другите населени места, обслужвани от общинската болница. 

Допълваме два кабинета, като даваме възможност за избор и евентуално да предизвикаме интереса на други медицински специалисти за участие в предстоящия търг за отдаване под наем на общински обекти.

Предоставянето на повече медицински услуги представлява една обществено полезна дейност, свързана със запазване на общественото здраве и е в интерес на цялото ни общество.
С оглед гореизложеното и на основание чл.21, ал.1, т.8 от Закона за местното самоуправление и местната администрация, чл.8, ал.9 от Закона за общинската собственост и чл.4, ал.2 и ал.3 от Наредба №1 за придобиване, управление и разпореждане с общинско имущество, Ви предлагам да приемете следното 
РЕШЕНИЕ
 На основание чл.21, ал.1, т.8 от Закона за местното самоуправление и местната администрация, чл.8, ал.9 от Закона за общинската собственост и чл.4, ал.2 и ал.3 от Наредба №1 за придобиване, управление и разпореждане с общинско имущество Общински съвет - Поморие приема допълнение към Програмата за управление и разпореждане с имоти, собственост на община Поморие за 2024г., като:

- Към глава VIII. Oписание на нежилищните имоти за отдаване под наем чрез провеждане на публично оповестен търг/конкурс, които не са отдадени или след изтичане срока на договора с наемателите:
	№
	АОС
	Описание на имота

	  1.
	№6135/09.05.2017г.
	Помещение за лекарски кабинет с площ 14,40 кв. м (четиринадесет цяло и четиридесет стотни квадратни метра), находящо се на втори етаж на сграда с идентификатор 57491.501.687.1 (пет, седем, четири, девет, едно, точка, пет, нула, едно, точка, шест, осем, седем, точка, едно) по Кадастралната карта и кадастралните регистри на гр. Поморие, одобрени със заповед №РД-18-36/29.04.2009г. на изпълнителен директор на АГКК, при граници на помещението: от запад кабинет по кожни болести, от север външен зид, от юг коридор, от изток кабинет по нервни болести.


	2.
	№6135/09.05.2017г.
	Помещение за лекарски кабинет с площ 14,40 кв. м (четиринадесет цяло и четиридесет стотни квадратни метра), находящо се на втори етаж на сграда с идентификатор 57491.501.687.1 (пет, седем, четири, девет, едно, точка, пет, нула, едно, точка, шест, осем, седем, точка, едно) по Кадастралната карта и кадастралните регистри на гр. Поморие, одобрени със заповед №РД-18-36/29.04.2009г. на изпълнителен директор на АГКК, при граници на помещението: от запад кабинет по нервни болести, от север коридор, от юг външен зид, от изток помещение за лаборатория.


Приложение: копие на Акт за публична общинска собственост № 6135/09.05.2017г., копие на скица на сградата №15-812619/09.08.2024г., копие на заявление с вх. рег. №94-В-3012-1/17.07.2024г. 
С уважение,
ИВАН АЛЕКСИЕВ
Кмет на Община Поморие
Съгласувал:
Росица Стоева, директор на дирекция  ПНИАО

Съгласувал:

инж. Илияна Калудова, директор на дирекция СУТОС

Съгласувал:

Хрисанта Чухлева, началник на отдел ОСТ
Изготвил:

инж. Маряна Кичукова, ст. експерт в отдел ОСТ
